Tärkeä oikeudellinen huomautus

|

52010PC0029

Ehdotus: neuvoston asetus Kiinan kansantasavallasta peräisin olevan glyfosaatin tuonnissa neuvoston asetuksella (EY) N:o 1683/2004 käyttöön otetun lopullisen polkumyyntitullin suspendoimisen jatkamisesta  /* KOM/2010/0029 lopull. - NLE 2010/0028 */

	[pic] | EUROOPAN KOMISSIO |Bryssel 4.2.2010KOM(2010)29 lopullinen2010/0028 (NLE)Ehdotus:NEUVOSTON ASETUSKiinan kansantasavallasta peräisin olevan glyfosaatin tuonnissa neuvoston asetuksella (EY) N:o 1683/2004 käyttöön otetun lopullisen polkumyyntitullin suspendoimisen jatkamisestaPERUSTELUTEHDOTUKSEN TAUSTAEhdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30. marraskuuta 2009 annetun neuvoston asetuksen (EY) N:o 1225/2009[1], jäljempänä ’perusasetus’, soveltamista Kiinan kansantasavallasta peräisin olevan glyfosaatin tuontia koskevassa menettelyssä. |Yleinen tausta Ehdotus perustuu perusasetuksen täytäntöönpanoon ja tutkimukseen, joka tehtiin perusasetuksessa säädettyjen sisältöä ja menettelyjä koskevien vaatimusten mukaisesti. |Voimassa olevat aiemmat säännökset Neuvoston asetus (EY) N:o 1683/2004[2], annettu 24. päivänä syyskuuta 2004, lopullisen polkumyyntitullin käyttöön ottamisesta Kiinan kansantasavallasta peräisin olevan glyfosaatin tuonnissa Neuvoston asetus (EY) N:o 163/2002[3], annettu 28. tammikuuta 2002, Kiinan kansantasavallasta peräisin olevan glyfosaatin tuonnissa asetuksella (EY) N:o 368/98 käyttöön otetun lopullisen polkumyyntitullin laajentamisesta koskemaan Malesiasta tai Taiwanista tapahtuvaa glyfosaatin tuontia, riippumatta siitä, onko se ilmoitettu tullille Malesiasta tai Taiwanista peräisin olevana, sekä yhtä malesialaista ja yhtä taiwanilaista vientiä harjoittavaa tuottajaa koskevan tutkimuksen päättämisestä |Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. |KUULEMISET JA VAIKUTUSTEN ARVIOINTIIntressitahojen kuuleminen |Menettelyn osapuolilla on perusasetuksen säännösten mukaisesti ollut tilaisuus puolustaa etujaan tämän tutkimuksen yhteydessä. |Asiantuntijatiedon käyttö |Ulkopuolisten asiantuntijoiden käyttö ei ollut tarpeen. |Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on kattava luettelo edellytyksistä, jotka on arvioitava. |EHDOTUKSEEN LIITTYVÄT OIKEUDELLISET NÄKÖKOHDATEhdotetun toimen lyhyt kuvaus Polkumyyntitullit suspendoitiin yhdeksäksi kuukaudeksi 14. toukokuuta 2009 tehdyllä komission päätöksellä[4], kun tarkasteltavana olevan tuotteen käyttäjiltä ja jakelijoilta oli saatu perusasetuksen 14 artiklan 4 kohdan mukainen perusteltu pyyntö. Suspendoimisen perustana olevat syyt ovat edelleen olemassa, minkä vuoksi Kiinan kansantasavallasta peräisin olevan tarkasteltavana olevan tuotteen tuontiin liittyvä vahinko ei todennäköisesti toistu lyhyellä aikavälillä. Sen vuoksi ehdotetaan, että neuvosto antaa liitteenä olevan ehdotuksen mukaisen asetuksen, joka olisi julkaistava Euroopan unionin virallisessa lehdessä mahdollisimman pian. |Oikeusperusta Neuvoston asetus (EY) N:o 1225/2009, annettu 30. marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta, ja erityisesti sen 14 artiklan 4 kohta |Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |Toimintatapa on kuvattu perusasetuksessa, eikä mahdollisuutta kansallisiin päätöksiin anneta. |Vaatimusta, jonka mukaan yhteisölle, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. |Sääntelytavan valinta |Ehdotettu sääntelytapa: neuvoston asetus. |Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista. |TALOUSARVIOVAIKUTUKSET-  Ehdotuksella ei ole vaikutuksia unionin talousarvioon.2010/0028 (NLE)Ehdotus:NEUVOSTON ASETUSKiinan kansantasavallasta peräisin olevan glyfosaatin tuonnissa neuvoston asetuksella (EY) N:o 1683/2004 käyttöön otetun lopullisen polkumyyntitullin suspendoimisen jatkamisestaEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009[5], jäljempänä ’perusasetus’, ja erityisesti sen 14 artiklan 4 kohdan,ottaa huomioon ehdotuksen, jonka komissio on tehnyt neuvoa-antavaa komiteaa kuultuaan,sekä katsoo seuraavaa:A. MENETTELY1.  Perusasetuksen 11 artiklan 2 kohdan mukaisesti tehdyn tarkastelua koskevan tutkimuksen jälkeen, jäljempänä ’tarkastelua koskeva tutkimus’, neuvosto otti asetuksella (EY) N:o 1683/2004[6] käyttöön lopullisen polkumyyntitullin tuotaessa Kiinan kansantasavallasta peräisin olevaa glyfosaattia, joka luokitellaan tällä hetkellä CN-koodeihin ex 2931 00 99 ja ex 3808 93 27, jäljempänä ’tarkasteltavana oleva tuote’; tulli laajennettiin koskemaan Malesiasta lähetetyn glyfosaatin tuontia (riippumatta siitä, onko sen ilmoitettu olevan Malesiasta peräisin vai ei), lukuun ottamatta tuotteita, jotka on tuottanut Crop protection (M) Sdn. Bhd., sekä Taiwanista lähetetyn glyfosaatin tuontia (riippumatta siitä, onko sen ilmoitettu olevan Taiwanista peräisin vai ei), lukuun ottamatta tuotteita, jotka on tuottanut Sinon Corporation. Käyttöön otettu polkumyyntitulli oli 29,9 prosentin suuruinen.2.  Komissio suspendoi päätöksellä 2009/383/EY[7], jäljempänä ’suspendoimispäätös’, lopullisen polkumyyntitullin yhdeksän kuukauden ajaksi 16 päivästä toukokuuta 2009.3.  Toimenpiteiden voimassaolon päättymistä koskeva tarkastelu pantiin vireille[8] 29 päivänä syyskuuta 2009 unionin tuotannonalan tekemän pyynnön perusteella.B. SUSPENDOIMISEN JATKAMISEN PERUSTEET4.  Perusasetuksen 14 artiklan 4 kohdan mukaan toimenpiteitä voidaan olla komission päätöksellä väliaikaisesti soveltamatta yhdeksän kuukauden ajan, jos markkinaolosuhteet ovat väliaikaisesti muuttuneet siten, ettei soveltamatta jättämisestä todennäköisesti aiheutuisi vahinkoa. Toimenpiteiden soveltamatta jättämistä voidaan 14 artiklan 4 kohdan mukaan jatkaa uudella, enintään vuoden pituisella jaksolla, jos neuvosto niin päättää komission ehdotuksesta.5.  Kun komissio oli päätöksellä 2009/383/EY suspendoinut lopulliset polkumyyntitullit, se jatkoi glyfosaatin markkinatilanteen ja erityisesti Kiinan kansantasavallasta tulevan tuonnin seurantaa.6.  Hiljattaisen tuonnin tarkastelu on osoittanut, että tuonti Kiinan kansantasavallasta pysytteli alhaisella tasolla ja jopa väheni toimenpiteiden suspendoimisen jälkeen.7.  Unionin tuotannonalan tilanne on pysynyt vakaana suspendoimisen tultua voimaan 16 päivänä toukokuuta 2009. Kiinalaisen tuonnin kanssa suorassa kilpailussa olevan geneerisen tuotteen (perustuote, josta valmisteet saadaan) tuotannossa ja myynnissä tapahtunutta lievää vähenemistä lukuun ottamatta suuntaus on samassa linjassa laskeneen kulutuksen kanssa syyskuun 2008 ja elokuun 2009 välisenä aikana. Suotuisa yksikkömyyntihinta (mikä osoittaa unionin tuotannonalan keskittymistä korkeamman lisäarvon valmisteisiin) ja vakaat tuotantokustannukset antoivat tuotannonalalle mahdollisuuden kohtuulliseen voittoon syyskuun 2008 ja elokuun 2009 välisenä aikana. Käytettävissä olevien markkinatietojen perusteella ei ole odotettavissa, että tilanne muuttuisi merkittävästi lyhyellä aikavälillä, jos toimenpiteiden väliaikaista soveltamatta jättämistä jatketaan.8.  Tuottajien, tuojien ja käyttäjien suurten varastojen vuoksi markkinat vaikuttavat vakailta suspendoimisen jälkeisten kuukausien aikana. Tuonti Kiinasta on vähentynyt huomattavasti toukokuun ja lokakuun 2009 välillä ja on vähäisempää verrattuna ajanjaksoon, jona polkumyyntitulli oli voimassa. Vähentynyt tuonti huomioon ottaen Kiinan viennin alentuneilla hinnoilla toukokuun ja lokakuun 2009 välillä ei ollut merkittävää vaikutusta unionin tuotannonalan tilanteeseen. Saatavilla ei ole riittävää näyttöä, joka osoittaisi, että tuonti kasvaisi voimakkaasti lyhyellä aikavälillä.9.  Vaikka unionin tuotannonala viittasi Kiinan tuotantokapasiteetin kasvamiseen, tämänhetkiset tilastot eivät anna näyttöä lisääntyneestä tuonnista EU:hun. Vaikka Kiinan tuotantokapasiteetti todennäköisesti edelleen kasvaakin tulevina vuosina, myös maailmanlaajuisen kysynnän odotetaan kasvavan. Lisäksi Kiinan sisäisten markkinoiden kulutus on kasvanut merkittävästi. On myös huomattava, että kapasiteetin laajenemisesta johtuva todellinen tuotos on ollut vähäinen.10.  Mikään ei viittaa siihen, että suspendoimisen jatkaminen olisi unionin edun vastaista.11.  Viime kuukausina tapahtuneesta Kiinan vientihintojen laskusta huolimatta tuonnin vähäisen määrän ja unionin tuotannonalan korkeiden voittojen kaltaiset tekijät osoittavat, että Kiinasta peräisin olevan tarkasteltavana olevan tuotteen tuontiin liittyvä vahinko ei todennäköisesti toistu suspendoimisen jatkamisen tuloksena. Suspendoimista jatketaan periaatteessa vuodeksi. Perusasetuksen 14 artiklan 4 kohdan viimeisen virkkeen mukaan toimenpiteitä voidaan milloin tahansa alkaa soveltaa uudelleen, jos niiden soveltamatta jättäminen ei enää ole perusteltua. Näin voidaan erityisesti päättää, jos toimenpiteiden voimassaolon päättymistä koskevassa tarkastelussa havaitaan, että toimenpiteiden voimassaoloa olisi jatkettava.12.  On muistettava, että tämä analyysi ei rajoita perusasetuksen 11 artiklan 2 kohdan mukaisesti vireille pantua tarkastelua, johon sovelletaan eri oikeudellisia perusteita.C. UNIONIN TUOTANNONALAN KUULEMINEN13.  Komissio on perusasetuksen 14 artiklan 4 kohdan mukaisesti ilmoittanut unionin tuotannonalalle aikomuksestaan jatkaa voimassa olevien polkumyynnin vastaisten toimenpiteiden väliaikaista soveltamatta jättämistä. Unionin tuotannonalalle on annettu mahdollisuus esittää huomautuksia ja tulla kuulluksi, ja sen huomautukset on otettu huomioon. Erityisesti on muistettava, että perusasetuksen 3 ja 4 artiklan mukaisesti vahinkoanalyysi suoritetaan koko unionin tuotannonalan osalta, minkä tuloksena unionin tuotannonalan kokonaistilanne ei välttämättä heijasta kaikkien yksittäisten tuottajien tilannetta.D. PÄÄTELMÄT14.  Komissio katsoo näin ollen, että kaikki tarkasteltavana olevan tuotteen osalta käyttöön otetun polkumyyntitullin suspendoimisen jatkamista koskevat vaatimukset täyttyvät perusasetuksen 14 artiklan 4 kohdan mukaisesti. Asetuksella (EY) N:o 1683/2004 käyttöön otetun polkumyyntitullin väliaikaista soveltamatta jättämistä olisi sen vuoksi jatkettava yhden vuoden ajan.15.  Komissio jatkaa edelleenkin tarkasteltavana olevan tuotteen tuonnin ja hintojen seurantaa. Jos tullin suspendoimisen jatkamiseen johtaneet olosuhteet muuttuvat, komissio voi ottaa polkumyynnin vastaiset toimenpiteet uudelleen käyttöön kumoamalla polkumyyntitullin suspendoimisen,ON HYVÄKSYNYT TÄMÄN ASETUKSEN:1 artiklaJatketaan komission päätöksellä 2009/383/EY käyttöön otetun lopullisen polkumyyntitullin väliaikaista soveltamatta jättämistä yhdellä vuodella.2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Neuvoston puolestaPuheenjohtaja [1] EUVL L 343, 22.12.2009, s. 51.[2] EUVL L 303, 30.9.2004, s. 1.[3] EYVL L 30, 31.1.2002, s. 1.[4] EUVL L 120, 15.5.2009, s. 20.[5] EUVL L 343, 22.12.2009, s. 51.[6] EUVL L 303, 30.9.2004, s. 1.[7] EUVL L 120, 15.5.2009, s. 20.[8] EUVL C 234, 29.9.2009, s. 9.


Avis juridique important

|

51999PC0070

Ehdotus neuvoston asetus (EY) sellaisten toimintatapojen luettelosta, joilla rikotaan vakavasti yhteisen kalastuspolitiikan sääntöjä  /* KOM/99/0070 lopull. - CNS 99/0050 */

Virallinen lehti nro C 105 , 15/04/1999 s. 0003

Ehdotus NEUVOSTON ASETUS (EY) sellaisten toimintatapojen luettelosta, joilla rikotaan vakavasti yhteisen kalastuspolitiikan sääntöjä(komission esittämä)PERUSTELUTYhteiseen kalastuspolitiikkaan sovellettavasta valvontajärjestelmästä annetussa neuvoston asetuksessa (ETY) N:o 2847/93, sellaisena kuin se on viimeksi muutettuna neuvoston asetuksella (EY) N:o 2846/98, säädetään sellaisten toimintatapojen luettelon laatimisesta, joilla rikotaan vakavasti yhteistä kalastuspolitiikkaa ja tietojen toimittamista komissiolle koskevia sääntöjä. Luettelolla taataan toiminnan seuraamuksille parempi avoimuus.Näiden yhteisen kalastuspolitiikan sääntöjä vakavasti rikkovien toimintatapojen luettelossa esitetyt puutteet vastaavat yhteisön sääntelyssä kalastusalalle säädettyjä velvoitteita.§ Yhteisön kalastustarkastajien tehtävien estämisellä rikotaan neuvoston asetuksen (ETY) N:o 2847/93 VII osastoa ja kansallisten kalastustarkastajien tehtävien estämisellä komission asetusta (ETY) N:o 3561/85. Lisäksi tarkkailijoiden tehtävien estämisellä rikotaan Luoteis-Atlantin kalastusjärjestön (NAFO) sääntelyalueella toimiviin yhteisön kalastusaluksiin sovellettavasta Euroopan yhteisön tarkkailijoita koskevasta ohjelmasta annetun neuvoston asetuksen (ETY) N:o 3069/95 2 artiklaa ja liitteessä I olevaa 3 kohtaa.§ Tutkimuksessa tai oikeudellisessa menettelyssä mahdollisesti käytettävien todisteiden väärentämisellä tai tuhoamisella rikotaan valvontaa koskevan asetuksen yleistä sävyä.§ Kalastettaessa ilman kalastuslisenssiä, tahallisesti väärennetyllä kalastuslisenssillä tai siten, ettei lisenssi vastaa yhteisön kalastusalusrekisterin tietoja, rikotaan yhteisön järjestelmän perustamisesta kalastuslisensseihin sisällytettäviä vähimmäistietoja koskevien sääntöjen vahvistamiseksi 20 päivänä joulukuuta 1993 annettua neuvoston asetusta (ETY) N:o 3690/93. Lisäksi kalastuksella ilman kalastuslupaa, tahallisesti väärennetyllä kalastusluvalla tai siten, ettei lupa vastaa yhteisön kalastusalusrekisterin tietoja, rikotaan erityiskalastuslupia koskevista yleisistä säännöksistä 27 päivänä kesäkuuta 1994 annettua neuvoston asetusta (EY) N:o 1627/94.§ Kalastusaluksen nimen, rekisteröinnin tai merkintöjen väärentämisellä, poistamisella tai salaamisella rikotaan kalastusalusten merkitsemistä ja asiakirjoilla todistamista koskevista yksityiskohtaisista erityissäännöistä 20 päivänä toukokuuta 1987 annettua komission asetusta (EY) N:o 1381/87.§ Kiellettyjen pyydysten tai kalastustapojen tai pyydysten valikoivuutta muuttavien välineiden käytöllä rikotaan kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annettua neuvoston asetusta (EY) N:o 850/98.§ Sellaisen lajin kohdennetulla kalastuksella, jonka kalastus on kielletty tai jonka kanta on asetettu pyyntikieltoon, rikotaan valvontaa koskevan asetuksen IV osastoa. Kalastettaessa luvattomasti tietyllä vyöhykkeellä ja/tai tiettynä aikana rikotaan yhteisön kalastus- ja vesiviljelyjärjestelmän perustamisesta annetun neuvoston asetuksen (ETY) N:o 3760/92 4 artiklan nojalla annettuja kalastusvyöhykkeelle pääsyä, kalavaroja ja merelläoloaikaa koskevia sääntöjä sekä niiden alueellisten kalastusjärjestöjen, joissa Euroopan yhteisö on jäsenenä, suositusten mukaisesti annettuja sääntöjä.§ Kalastustuotteiden aluksella pitämistä tai säilytystä koskevien sääntöjen noudattamatta jättämisellä rikotaan kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98 III ja IV osastoa.§ Jälleenlaivausta ja kahden tai useamman aluksen yhteisiä toimia koskevien sääntöjen ja menettelyjen noudattamatta jättämisellä rikotaan valvontaa koskevan asetuksen 11 artiklaa sekä niiden alueellisten kalastusjärjestöjen, joissa Euroopan yhteisö on jäsenenä, suositusten mukaisesti annettuja sääntöjä.§ Neuvoston asetuksen (ETY) N :o 2847/93 6, 8, 9 ja 13 artiklassa sekä VI a osastossa tarkoitetuissa asiakirjoissa esitettyjen tietojen väärentämisellä rikotaan mainittuja artikloja ja osastoa.§ Alusten satelliittiseurantajärjestelmän häirinnällä rikotaan valvontaa koskevan asetuksen 3 artiklaa sekä mainitun artiklan soveltamista koskevista yksityiskohtaisista säännöistä 29 päivänä heinäkuuta 1997 annetun komission asetuksen (EY) N:o 1489/97 3 artiklaa.§ Kalastusalusten liikkeitä koskevaan etäviestintään sekä aluksella pidettyjä kalastustuotteita koskeviin tietoihin liittyvien yhteisön sääntöjen tahallisella noudattamatta jättämisellä rikotaan valvontaa koskevan asetuksen 19 b ja 19 c artiklaa.§ Jättäessään noudattamatta saaliin purkamismenettelyä koskevia sääntöjä yhteisön ulkopuolisesta maasta tulevan kalastusaluksen päällikkö tai hänen edustajansa rikkoo valvontaa koskevan asetuksen 28 b, 28 e, 28 f ja28 g artiklaa.§ Kaupan pitämistä ja erityisesti vähimmäiskokoja koskevien voimassa olevien sääntöjen vastaisten kalastustuotteiden purkamisella, myynnillä ja kuljetuksella rikotaan valvontaa koskevan asetuksen VI osastoa, neuvoston asetuksen (ETY) N:o 3759/92 I osastoa sekä neuvoston asetuksen (EY) N:o 850/98 (tekniset toimenpiteet) III ja IV osastoa.Yhteisen kalastuspolitiikan sääntöjä vakavasti rikkovien toimintatapojen luettelon laatiminen ei merkitse seuraamusten yhdenmukaistamista yhteisössä. Vahvistamalla tällainen luettelo ja osoittamalla jäsenvaltioille velvoite toimittaa komissiolle tiedot havaitusta lainvastaisesta toiminnasta parantaa avoimuutta yhteisen kalastuspolitiikan säännösten soveltamisessa. Myös kalastajat saavat mahdollisuuden vertailla määrällisesti ja yhdenvertaisesti eri jäsenvaltioiden määräämiä seuraamuksia kyseisestä toiminnasta.Tämän vuoksi komissio ehdottaa neuvostolle tämän ehdotuksen hyväksymistä mahdollisimman pian.EhdotusNEUVOSTON ASETUS (EY)sellaisten toimintatapojen luettelosta, joilla rikotaan vakavasti yhteisen kalastuspolitiikan sääntöjäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43 artiklan,ottaa huomioon komission ehdotuksen (1),(1)  EYVL Cottaa huomioon Euroopan parlamentin lausunnon (2),(2)  EYVL Csekä katsoo, ettäkalastusalan toimijoiden välisen yhdenvertaisuuden varmistamiseksi on tarpeen säätää sääntöjen samanlaisten rikkomisten vaikutukseltaan verrannollisista seuraamuksista kaikissa jäsenvaltioissa; tämä vaatimus on erityisen tärkeä sellaisten toimintatapojen osalta, joilla rikotaan vakavasti yhteisen kalastuspolitiikan sääntöjä; yhteiseen kalastuspolitiikkaan sovellettavasta valvontajärjestelmästä annetun neuvoston asetuksen (ETY) N:o 2847/93 (3), sellaisena kuin se on viimeksi muutettuna neuvoston asetuksella (EY) N:o 2846/98 (4), 31 artiklan 2 a kohdassa säädetään tällaisen luettelon laatimisesta,(3)  EYVL L 261, 20.10.1993, s. 1(4)  EYVL L 358, 31.12.1998, s. 5luetteloon yhdistetään toiminnat, jotka on esitetty samantapaisessa luettelossa Luoteis-Atlantin (5) kalastusjärjestön hyväksymän yhteisen kansainvälisen tarkastusohjelman soveltamista koskevista yksityiskohtaisista säännöistä annetun neuvoston asetuksen (ETY) N:o 1956/88 liitteen 9 kohdassa, ja(5)  EYVL L 175, 6.7.1988, s. 1jäsenvaltioiden on syytä toimittaa komissiolle neuvoston asetuksen (ETY) N:o 2847/93 35 artiklan 3 kohdan nojalla säädettyjen säännösten mukaisesti asiaankuuluvat tiedot, jotta kyseisen toiminnan seuraamuksille voidaan taata parempi avoimuus,ON ANTANUT TÄMÄN ASETUKSEN:1 artiklaLiitteessä esitetään sellaiset toimintatavat, joilla rikotaan vakavasti neuvoston asetuksen (ETY) N:o 2847/93 1 artiklassa tarkoitettuja yhteisen kalastuspolitiikan sääntöjä.2 artikla1.  Jäsenvaltioiden on ilmoitettava komissiolle välittömästi kaikesta havaitusta 1 artiklassa tarkoitetusta toiminnasta, ja toimitettava komissiolle kaikki tiedot hallinto- ja/tai oikeusviranomaisten toteuttamista toimenpiteistä neuvoston asetuksen (ETY) N:o 2847/93 35 artiklan 3 kohdassa tarkoitettujen yksityiskohtaisten sääntöjen mukaisesti.2.  Komissio toimittaa 1 kohdan mukaisesti saamansa tiedot jäsenvaltioiden, Euroopan Parlamentin ja Kalatalouskomitean saataville.3 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä Neuvoston puolesta PuheenjohtajaLIITELUETTELO TOIMINTATAVOISTA, JOILLA RIKOTAAN VAKAVASTI YHTEISEN KALASTUSPOLITIIKAN SÄÄNTÖJÄA.  VALVONTAVIRANOMAISTEN KANSSA TOTEUTETTAVASSA YHTEISTYÖSSÄ ILMENEVÄT PUUTTEET§ Valvontatoimessa olevien kalastuksen tarkastajien, komission tarkastajat mukaan lukien, sekä sovellettavien yhteisön sääntöjen noudattamista tarkkailevien tarkkailijoiden tehtävien estäminen.§ Tutkimuksessa tai oikeudellisessa menettelyssä mahdollisesti käytettävien todisteiden väärentäminen tai tuhoaminen.B.  KALASTUSTOIMINNASSA TARVITTAVIIN EDELLYTYKSIIN LIITTYVÄT PUUTTEET§ Kalastus ilman lippujäsenvaltion tai komission antamaa kalastuslisenssiä, -lupaa tai muuta kalastustoiminnassa tarvittavaa oikeutta; kalastus siten, että mukana on jokin edellä mainituista asiakirjoista, jonka sisältö on väärennettu tahallaan tai ei vastaa komission asetuksessa (EY) N:o 2090/98 (6) perustetun yhteisön kalastusalusrekisterin tietoja.(6)  EYVL L 266, 1.10.1998, s. 27§ Kalastusaluksen nimen, rekisteröintitietoja tai merkintöjen väärentäminen, poistaminen tai salaaminen.C.  KALASTUSTOIMINTAAN LIITTYVÄT PUUTTEET§ Kiellettyjen pyydysten tai kalastustapojen tai pyydysten valikoivuutta muuttavien välineiden käyttö.§ Sellaisen lajin kohdennettu kalastus, jonka kalastus on kielletty tai jonka kanta on asetettu pyyntikieltoon. Luvaton kalastus tietyllä vyöhykkeellä ja/tai tiettynä aikana.§ Kalastustuotteiden aluksella pitämistä tai säilytystä koskevien sääntöjen noudattamatta jättäminen.§ Jälleenlaivausta ja kahden tai useamman aluksen yhteisiä toimia koskevien sääntöjen ja menettelyjen noudattamatta jättäminen.D.  VALVONTAKEINOIHIN LIITTYVÄT PUUTTEET§ Neuvoston asetuksen (ETY) N :o 2847/93 6, 8, 9 ja 13 artiklassa sekä VI a osastossa tarkoitetuissa asiakirjoissa esitettyjen tietojen väärentäminen.§ Kalastuslusten satelliittiseurantajärjestelmään puuttuminen.§ Kalastusalusten liikkeitä koskevaan etäviestintään sekä aluksella pidettyjä kalastustuotteita koskeviin tietoihin liittyvien yhteisön sääntöjen tahallinen noudattamatta jättäminen.§ Yhteisön ulkopuolisesta maasta tulevan kalastusaluksen päällikkö tai hänen edustajansa jättää noudattamatta saaliin purkamismenettelyä koskevia sääntöjä.E.  KALASTUSTUOTTEIDEN KAUPAN PITÄMISEEN LIITTYVÄT PUUTTEET§ Kaupan pitämistä ja erityisesti vähimmäiskokoja koskevien voimassa olevien sääntöjen vastaisten kalastustuotteiden purkaminen, myynti ja kuljetus.